दुखुनि समाव सुबुंखौ हेफाजाब होनाया मानसिनि देरसिन धोरोम। थांनाय माखासे दाननि सिगां जुब-जुब अखा हानायनि जाउनाव दै-बानाजों सिलिंखार जानांनाय चिरां जिल्लानि थुख्राझार हालामनि 2 नं बुरिझार आरो बिजनी हालामनि मालिफारा रैखाथि बादायाव थानाय दुखुथिया सुबुंफोरनो मदद खालामनो थाखाय चिरां जिल्ला सिलप’था गामिनि थागिबि फाखन नार्जारीआ चेन्नाइ निफ्राय ब्रैजिद’ रोजा रां दैथाय हरदों। मख’नाय जायोदि मोसानाय फोरोंगिरि फाखन नार्जारीआ चेन्नाइयाव मोसानाय फोरोंथाय होयो होन्नानै मिथिनो मोन्नाय जादों।